Diari Oficial de la Generalitat Valenciana


Sumari del DOGV 4475, del 07-04-2003 (2003/4041)

RESOLUCIÓ de 2 d'abril de 2003, de la Direcció General de Funció Pública, per la qual s'adjudiquen destinacions als participants en el Concurs de Mèrits núm. 46/2002, per a la provisió de llocs de treball de naturalesa funcionarial, sector administració general, grup A, caps de servici i altres llocs equivalents, de la Conselleria d'Economia, Hisenda i Ocupació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/4041


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 2 d'abril de 2003, de la Direcció General de Funció Pública, per la qual s'adjudiquen destinacions als participants en el Concurs de Mèrits núm. 46/2002, per a la provisió de llocs de treball de naturalesa funcionarial, sector administració general, grup A, caps de servici i altres llocs equivalents, de la Conselleria d'Economia, Hisenda i Ocupació. [2003/4041]
  
Per Resolució de 20 de maig de 2002, de la Direcció General de Funció Pública, publicada en el DOGV núm. 4260, de data 30-5-2002, es va convocar Concurs de Mèrits núm. 46/2002, per a la provisió de llocs de treball de naturalesa funcionarial, sector administració general, grup A, caps de servici i altres llocs equivalents, de la Conselleria d'Economia, Hisenda i Ocupació.
  
La Convocatòria, en la base quarta, apartat 1r C), pel que fa a la valoració de l'experiència, es va ajustar a allò que ha sigut acordat per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que mitjançant Interlocutòria, de data 26.07.2000, va suspendre els art. 5.C.2, 6 C.2 i 7.C.2 de l'Orde de 20 de gener de 2000 de la Conselleria de Justícia i Administracions Públiques, per la qual van ser aprovats els barems generals d'aplicació als concursos de mèrits per a la provisió de llocs de treball, suspensió que permetia valorar únicament l'experiència adquirida en llocs a què s'haguera accedit per concurs o lliure designació.
  
Finalitzada l'avaluació dels mèrits dels concursants i la resta de tràmits d'execució de la Convocatòria, la Comissió de Valoració va formular, en data 18 de novembre de 2002, proposta definitiva d'adjudicació.
  
Pendent únicament l'emissió, per l'autoritat convocant, de la resolució que ha de posar fi al procediment, la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, ha dictat la Sentència 90/03, de data 13 de gener de 2003.
  
Dita Sentència ha desestimat el recurs interposat contra la citada Orde de 20 de gener de 2000, i ha afirmat que els preceptes del barem que havien sigut suspesos per la Interlocutòria de 26.07.2000 s'ajusten a dret, per la qual cosa considera que, en els concursos de mèrits, ha de valorar-se l'experiència adquirida en llocs a què s'ha accedit en comissió de servicis, adscripció provisional o nomenament provisional per millora d'ocupació. Contra dita Sentència ha sigut interposat recurs de cassació, i la Sala Contenciosa Administrativa del Tribunal Superior de Justícia de la Comunitat Valenciana no l'admés a tràmit, mitjançant Interlocutòria de data 14 de març de 2003, interlocutòria que no ha posat fi al procediment en ser susceptible de recurs.
  
La rellevància del procés judicial és evident, perquè té clara incidència sobre la citada base quarta de la Convocatòria. No obstant això, a l'espera del seu acabament, es considera procedent adoptar la present Resolució que, salvaguardant la plena eficàcia de la decisió, té per objecte la finalització d'aquells processos provisoris en què, siga quin siga el resultat del procés judicial, la proposta definitiva d'adjudicació preparada per la Comissió de Valoració no ha de sofrir variació.
  
En virtut d'això, i en exercici de les competències atribuïdes per l'art. 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Fer públiques les puntuacions obtingudes per tots els concursants i adjudicar els següents llocs de treball:
  
1. Lloc de treball número 10676: secretari territorial a la Direcció Territorial d'Economia i Hisenda de Castelló.
  
1. Teresa Fluvia Rodríguez 24.08 punts
  
2. Miguel Ángel Guillén Galindo 21.94 punts
  
3. Felisa Pueyo Martínez 21.44 punts
  
4. Vicenta Page Racionero 16.55 punts
  
5. Juan José Gamón Robres 15.87 punts
  
6. María José Morales Godos 14.43 punts
  
Queda exclòs Enric Joaquim Forner Valls per no presentar-se a l'entrevista preceptiva.
  
I en conseqüència, designar per cobrir el lloc de treball núm. 10090, secretari territorial a la Direcció Territorial d'Economia i Hisenda de Castelló, grup A, nivell 26, complement específic E049: Teresa Fluvia Rodríguez, funcionària de carrera del grup A, amb NRP 19500009L0.
  
2. Lloc de treball número 20380: cap del Servici Territorial de Treball i Seguretat Laboral a la Direcció Territorial d'Ocupació d'Alacant.
  
1. Antonio Gregori Blanquer 20.32 punts
  
2. José Luis Santo Matas 15.52 punts
  
I en conseqüència, designar per cobrir el lloc de treball núm. 20157, cap del Servici Territorial de Treball i Seguretat Laboral a la Direcció Territorial d'Ocupació d'Alacant, grup A, nivell 26, complement específic E047: Antonio Gregori Blanquer, funcionari de carrera del grup A, amb NRP 21359370G0.
  
3. Lloc de treball número 20509: cap del Servici Territorial de Treball i Seguretat Laboral a la Direcció Territorial d'Ocupació de Castelló.
  
1. Pedro López Pinedo 17.98 punts
  
2. Juan José Gamón Robres 16.52 punts
  
Queda exclòs Enric Joaquim Forner Valles, per no presentar-se a l'entrevista preceptiva.
  
I en conseqüència designar per cobrir el lloc de treball núm. 20817, cap del Servici Territorial de Treball i Seguretat Laboral a la Direcció Territorial d'Ocupació de Castelló, grup A, nivell 26, complement específic E047: Pedro López Pinedo, funcionari de carrera del grup A, amb NRP 23745884R0.
  
4. Lloc de treball número 20598: cap del Servici Territorial de Treball i Seguretat Laboral a la Direcció Territorial d'Ocupació de València.
  
1. José Cataluña Albert 21.75 punts
  
2. Juan José Gamón Robres 16.52 punts
  
I en conseqüència, designar per cobrir el lloc de treball núm. 20417, cap del Servici Territorial de Treball i Seguretat Laboral a la Direcció Territorial d'Ocupació de València, grup A, nivell 26, complement específic E047: José Cataluña Albert, funcionari de carrera del grup A, amb NRP 19068753F0.
  
Segon. Opcions
  
De conformitat amb el que preveu la base novena, apartat segon de la Convocatòria, qui haja resultat adjudicatari d'un lloc de treball en una altra convocatòria concurrent, tant de concurs com de lliure designació, haurà d'optar per una de les destinacions adjudicades mitjançant escrit dirigit a la Direcció General de Funció Pública, dins del termini de presa de possessió, i s'entendrà que renuncia a la resta de llocs adjudicats, per als quals es designarà el següent candidat per orde de puntuació, sempre i quan puga dictar-se una nova Resolució d'adjudicació d'acord amb els criteris que fonamenten la present Resolució.
  
Tercer. Cessament i preses de possessió
  
1) La presa de possessió en la nova destinació es produirà amb efectes del dia 15 d'abril de 2003.
  
2) El personal que ocupa lloc de treball i haja obtingut destinació en el present Concurs, cessarà d'ofici el dia 14 d'abril de 2003.
  
Igualment, cessarà d'ofici el dia 14 d'abril de 2003 el personal que estiga ocupant un lloc de treball adjudicat en el present Concurs.
  
3) La Conselleria d'Economia, Hisenda i Ocupació formalitzarà els corresponents annexos de cessament i preses de possessió.
  
Quart. Recurs
  
La present Resolució posa fi a la via administrativa, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà al de la publicació de la present Resolució.
  
València, 2 d'abril de 2003.- El director general de Funció Pública: José Joaquín Segarra Castillo.